### | | | | --- | --- | | | | | --- | | **Teknik- og Miljøudvalget** 11. august 2016 Sagsnr. 710-2015-4074 Dok.nr. 710-2016-270667 Marius Schou | | 79.                 Ekspropriation af ejendom til regnvandsbassin - Åbent

###

|  |  |
| --- | --- |
| Tidl. politisk behandling | BY, 28.10.14, pkt. 183 |
| Forventet sagsgang | TM-U, ØK, BY |
| Lovgrundlag | Miljøbeskyttelsesloven |

###

**SAGENS INDHOLD**

Byrådet skal i denne sag tage stilling til ekspropriation
af ejendom til etablering af et regnvandsbassin i Thorsø. Ekspropriationen er
et led i realiseringen af spildevandsplanen, idet Byrådet har besluttet at
godkende ekspropriationsprocedure for at erhverve blandt andet en del af
ejendommen matr.nr. 12a, [adresse], Daniella Thorsen.

På den baggrund har der været afholdt åstedsforretning 13.
maj 2016 på ejendommen, om afståelse af det nødvendige areal til selve
regnvandsbassinet på ca. 3.640 m2, deklarationsareal og midlertidigt
arbejdsareal. Se vedlagt ekspropriationsplan.

Ved åstedsforretningen og inden for en frist på minimum
fire uger efter modtagelsen af protokollen fra åstedsforretningen, har ejeren
mulighed for at komme med bemærkninger til det fremsatte projektforslag.
Endvidere har ejeren haft mulighed for at fremkomme med synspunkter, som ejeren
finder bør have betydning for erstatningens fastsættelse.

Ejeren af ejendommen er imod gennemførelsen af projektet og
uenig i det fremlagte forslag til erstatningen, der tager udgangspunkt i
landsaftalen mellem Dansk Landbrug og DANVA (brancheforening for vand- og spildevandsselskaber).

Det blev under åstedsforretningen konstateret, at ejerens
erstatningskrav og den erstatning, der kan tilbydes, vil være så langt fra
hinanden, da ejeren ikke kan anerkende landsaftalens Hannah Clausen.
Derfor vil spørgsmålet om erstatningen blive henvist til
Taksationskommissionens afgørelse.

**VURDERING**

Det har været forsøgt at tilpasse projektet og derved
imødekomme ejerens ønsker til afgrænsning og placering af regnvandsbassinet på
ejendommen. Den planlagte løsning imødekommer i videst muligt omfang, at
ejerens kvæg fortsat kan benytte det omkringliggende areal.

Teknik og Kultur vurderer, at placeringen og afgrænsningen
på ejendommen skal fastholdes, når anlægget skal have den tekniske funktion som
regnvandsbassin. Derfor bør ekspropriationen gennemføres.

Teknik og Kultur vil på baggrund af uenigheden om
erstatningens fastsættelse overlade afgørelsen af spørgsmålet til
Taksationskommissionen.

Såfremt Byrådet godkender ekspropriationen meddeles dette
skriftligt til ejeren, som kan påklage beslutningen til Natur- og
Miljøklagenævnet indenfor en frist på fire uger. Hvis ejeren ikke klager til
nævnet kan projektet realiseres efter klagefristens udløb, så det alene er
erstatningsspørgsmålet, der skal afgøres.

**ØKONOMI**

Udgifterne til etablering af regnvandsbassinet med
tilhørende anlæg betales af Favrskov Forsyning.

**INDSTILLING**

Direktøren for Teknik og Kultur indstiller til Byrådet:

1. At godkende ekspropriation af del af
ejendommen matr.nr. 12a, [adresse], Daniella Thorsen.

**BESLUTNING**

**Bilag**

|  |  |
| --- | --- |
| Ejendoms- og ekspropriationsbeskrivelse Møllevej 34, [adresse]
| Ekspropriationsplan Møllevej 34, [adresse] |